Erba santa

L' Erba santa (o arba santa) (achillea ligustica) hè una pianta chì face parte di a famiglia di l'Asteraceae.

Discrizzione
L'erba santa hè alta 30 à 90 cm. U fustu hè drittu. A pianta musca forte. Fiurisce da ghjunghju à aostu. I fiori sò bianchicci. U fruttu hè un acheniu di circa 1,5 mm.

L'erba santa si scontra da 200 à 1700 metri. Si trova in e rigione mediterranie, à spessu in i prati o à u cantu di i stradoni.

U so numeru crumosomicu hè: 2n=18.

Ripartizione

L'erba santa hè originaria di a rigione mediterrania, più precisamente di a Liguria in Italia. Hè ancu prisente in altri paesi mediterranii tali a Francia, a Spagna è a Grecia. Omu a trova per u più in e pratuline, i pasciali, i bordi di stradelli è i terreni abbandunati. Priferisce e terre belle assiccate è assuliate. 

L'erba santa hè prisente in Corsica ed hè assai cumuna.Jeanmonod & Gamisans (2013).

Tassonumia

Achillea ligustica hè u nome scentificu accittatu per 'ssa spezia. Hà ancu statu discritta sottu à  altri sinonimi, in particulare Achillea ligustica subsp. ligustica, Achillea cuneata Sch.Bip., Achillea nobilis subsp. ligustica (All.) Bonnier, Achillea sicula Raf. 'Ssi sinonimi facenu riferimentu à variazione geugrafiche o morfulogiche minore di a spezia. 

Cunsirvazione

L'erba santa ùn hè micca cunsiderata cum'è una spezia minacciata. Hè largamente sparta in a so area di ripartizione naturale è ùn face micca l'ogettu di misure di cunsirvazione specifiche. Eppuru, per causa di a distruzzione di u so ambiente naturale duvuta à l'urbanisazione è à l'agricultura intensiva, certe pupulazione lucale ponu esse affittate. Hè dunque impurtante di prisirvà e pratuline è e zone naturale induve 'ssa pianta cresce cù u fine di garantisce a so sopravvivenza à longu andà. 

Usi
Gastronumia
In Corsica, l'erba santa hè  imprudata in certi paesi per fà e fritelle, à spessu u venneri santu.Simonpoli (1982), p. 69.

Medicinali
In Corsica, si facianu l'inguenti incù l'erba santa per curà e storte.Simonpoli (1982), p. 69.L'infurmazione mintuvate qui ùn sò cunsigli riguardu à a medicina è pudarianu esse falsi. I continuti ani solu un fine illustrativu è ùn si ponu in nessuna manera sustituisce à un avvisu medicale. Ci conta dinù Arnestu Papi ch'in San' Ghjuvanni era per appuntu u mumentu di coglie l'erbe salutifere è in particulare l'erba santa:

À i ghjorni d'oghje, si face in Corsica incù l'erba santa un oliu essenziale.

Lessicolugia
L'erba santa hè ancu chjamata l'erba sumerina.

Note

Bibliugrafia
 Conrad, Marcella,  I corsi è e piante salvatiche, avà è innanzi, 1981, Adecec
 Gamisans, J.  & Jeanmonod, J. (1993) Catalogu di i pianti vascularii di Corsica, Cunservatoriu è giardinu butanicu di a cità di Geneva: Geneva (in francese)
 Jeanmonod D. & Gamisans J. (2013) Flora Corsica (2 ed), Edisud.
 Paulu Simonpoli, E piante salvatiche - Cunniscenze è usi, 1982, Parcu Naturale di Corsica

Da vede dinù
 Flora di Corsica

Altri prugetti
 20px|link= Achillea ligustica annantu à Wikimedia Commons.

Categoria:Flora di Corsica
Categoria:Asteraceae